CELEX: 52005PC0438
Language: fi
Date: 2005-09-21
Title: Ehdotus: Euroopan parlamentin ja neuvoston direktiivi yleisten sähköisten viestintäpalvelujen yhteydessä käsiteltävien tietojen säilyttämisestä ja direktiivin 2002/58/EY muuttamisesta {SEC(2005) 1131}

EUROOPAN YHTEISÖJEN KOMISSIO
                                                      Bryssel 21.9.2005
                                                      KOM(2005) 438 lopullinen
                                                      2005/0182 (COD)
                                            Ehdotus:
              EUROOPAN PARLAMENTIN JA NEUVOSTON DIREKTIIVI
   yleisten sähköisten viestintäpalvelujen yhteydessä käsiteltävien tietojen säilyttämisestä
                           ja direktiivin 2002/58/EY muuttamisesta
                                      (komission esittämä)
                                       {SEC(2005) 1131}
FI                                                                                           FI
 ---pagebreak---                                        PERUSTELUT
   1. EHDOTUKSEN TAUSTA
      • Ehdotuksen perusteet ja tavoitteet
      Kansalaiset käyttävät päivittäisissä toimissaan ja liiketoimissaan yhä enemmän
      sähköisiä viestintäverkkoja ja -palveluja. Tällainen viestintä tuottaa liikennetietoja tai
      paikkatietoja, joista käy ilmi muun muassa soittajan sijainti, numero, johon hän on
      soittanut, sekä soiton ajankohta ja kesto. Kun liikennetietoihin yhdistetään tiedot,
      joiden perusteella palvelun tilaaja tai käyttäjä voidaan tunnistaa, niiden saatavuus on
      tärkeää lainvalvonnan ja turvallisuuden vuoksi, muun muassa vakavan rikollisuuden,
      kuten terrorismin ja järjestäytyneen rikollisuuden torjunnan, tutkinnan, selvittämisen
      ja syyteharkinnan osalta.
      Liiketoimintamallien ja tarjottujen palvelujen muuttuminen, kuten kiinteiden
      hintojen, ennalta maksettujen ja maksuttomien sähköisten viestintäpalvelujen
      yleistyminen, on kuitenkin johtanut siihen, että kaikki operaattorit eivät välttämättä
      tallenna liikennetietoja yhtä laajasti kuin aiemmin vaan riippuen siitä, millaisia
      palveluja      ne     tarjoavat.    Tätä      suuntausta     vahvistaa     viimeaikainen
      puheensiirtopalvelujen tarjonta IP-yhteyskäytäntöjen avulla tai jopa kiinteähintaisten
      palvelujen tarjoaminen kiinteän verkon puhelinliittymille. Tällaisissa järjestelyissä
      operaattoreiden ei enää tarvitse tallentaa liikennetietoja laskutusta varten. Jos
      liikennetietoja ei tallenneta laskutusta tai muita liiketoimia varten, ne eivät ole
      viranomaisten saatavilla silloin, kun niiden käyttämiseen on oikeutettu syy. Toisin
      sanoen tällainen kehitys vaikeuttaa viranomaisten työtä järjestäytyneen rikollisuuden
      ja terrorismin torjunnassa sekä helpottaa rikollisten keskinäistä yhteydenpitoa, koska
      heidän ei tarvitse pelätä lainvalvontaviranomaisten käyttävän tietoja heidän
      viestinnästään heitä vastaan.
      Nyt on kiire antaa tästä aiheesta yhdenmukaistetut EU-säännökset. Eräissä
      jäsenvaltioissa on jo toteutettu tai suunnitellaan kansallisia toimenpiteitä, joilla osa
      tai kaikki operaattorit velvoitetaan säilyttämään tietyntyyppisiä tietoja, jotta niitä
      voidaan käyttää tarvittaessa edellä mainittuihin tarkoituksiin. Jäsenvaltioiden
      liikennetietojen säilyttämistä koskevien lakien, asetusten ja teknisten määräysten
      erilaisuus aiheuttaa esteitä sähköisen viestinnän sisämarkkinoille, sillä palvelujen
      tarjoajille asetetaan eri maissa erilaisia vaatimuksia, jotka koskevat sekä säilytettäviä
      tietotyyppejä että säilyttämisen edellytyksiä. Tästä syystä nämä lait, asetukset ja
      tekniset määräykset olisi yhdenmukaistettava EY:n perustamissopimuksen
      14 artiklan mukaisesti. 120
      • Yleistä
      Eurooppa-neuvosto vahvisti 25. maaliskuuta 2004 antamassaan julkilausumassa
      terrorismin torjunnasta, että tarvitaan EU:n säännöt, joilla varmistetaan
      liikennetietojen saatavuus terrorismin torjuntaa varten. Madridin terrori-iskujen
      jälkeen Eurooppa-neuvosto kehotti neuvostoa tarkastelemaan ehdotuksia
      ”säännöiksi,         joiden       mukaisesti        palvelujentarjoajat        säilyttävät
      viestintäliikennetietoja”, jotta ne voitaisiin hyväksyä vuonna 2005. Asianmukaisen
      oikeudellisen välineen antamista kiirehdittiin 16. ja 17. kesäkuuta 2005
FI                                             2                                                 FI
 ---pagebreak---    kokoontuneen Eurooppa-neuvoston päätelmissä sekä Lontoon terrori-iskujen jälkeen
   13. heinäkuuta 2005 pidetyssä oikeus- ja sisäasioiden neuvoston ylimääräisessä
   kokouksessa.
   • Nykyiset säännökset ehdotuksen käsittelemällä alalla
   Sähköisen       viestinnän      tietosuojadirektiivin 2002/58/EY         6 ja    9 artiklassa
   yhdenmukaistetaan henkilötietojen suojaamista koskevia sääntöjä, joita noudatetaan
   sähköisten viestintäpalvelujen käytöstä johtuvien liikenne- ja paikkatietojen
   käsittelyssä. Kyseiset tiedot on poistettava tai tehtävä nimettömiksi, kun niitä ei enää
   tarvita     viestinnän      välittämiseen,     lukuun       ottamatta       laskutusta     tai
   yhteenliittämismaksuja varten tarvittavia tietoja; eräitä tietoja voidaan käyttää myös
   markkinointitarkoituksiin        ja    lisäarvopalvelujen       tarjoamiseen       asiakkaan
   suostumuksella. Direktiivin 15 artiklan 1 kohdassa säädetään, että jäsenvaltiot voivat
   rajoittaa (muun muassa) 5 artiklan, 6 artiklan ja 9 artiklan soveltamisalaa, jos tällaiset
   rajoitukset ovat välttämättömiä, asianmukaisia ja oikeasuhteisia demokraattisen
   yhteiskunnan toimenpiteitä kansallisen turvallisuuden sekä puolustuksen, yleisen
   turvallisuuden tai rikosten torjunnan, tutkinnan, selvittämisen ja syyteharkinnan
   varmistamiseksi.
   • Yhdenmukaisuus unionin muiden politiikkojen ja tavoitteiden kanssa
   Ehdotus on yhdenmukainen yhteisön lainsäädännön ja perusoikeuskirjan kanssa.
   Vaikka ehdotetulla direktiivillä selvästi kajotaan perusoikeuskirjan 7 artiklassa
   taattuun kansalaisten yksityisyyteen sekä 8 artiklassa taattuun henkilötietojen
   suojaan, direktiivi on oikeutettu perusoikeuskirjan 52 artiklan nojalla. Näitä
   oikeuksia koskevat tämän direktiivin rajoitukset ovat oikeasuhteisia ja
   välttämättömiä yleisesti hyväksyttyjen tavoitteiden eli rikollisuuden ja terrorismin
   ehkäisemisen ja torjunnan täyttämiseksi.
   Lisäksi ehdotuksessa rajoitetaan sen vaikutuksia kansalaisten yksityiselämään
   määrittelemällä selkeästi, mihin tarkoituksiin säilytettyjä tietoja voidaan käyttää, ja
   rajoittamalla säilytettäviä tietoluokkia ja säilytysaikaa. Tämän lisäksi varmistetaan,
   että tätä direktiiviä ei sovelleta viestien sisältöön, sillä se olisi telekuuntelua, joka ei
   kuulu tämän säädöksen soveltamisalaan.
   Tämän direktiivin säännösten nojalla palveluntarjoajien ja verkko-operaattorien
   säilyttämien henkilötietojen käsittelyä suojellaan direktiivissä 95/46/EY ja
   direktiivissä 2002/58/EY vahvistetuilla yleisillä ja erityisillä säännöksillä.
   Käytännössä tämä tarkoittaa, ettei erityisiä tietosuojaperiaatteita eikä tietoturvaa
   koskevia täydentäviä säännöksiä tarvita. Tämä tarkoittaa myös sitä, että
   henkilötietojen käsittely tapahtuu kaikissa jäsenvaltioissa tietosuojaviranomaisten
   valvonnassa.
FI                                          3                                                     FI
 ---pagebreak---    2. ASIANOMAISTEN OSAPUOLTEN KUULEMINEN JA VAIKUTUSTEN ARVIOINTI
      • Asianomaisten osapuolten kuuleminen
      Kuulemismenettely, tärkeimmät kohderyhmät ja yleiskuvaus osallistujista
      Lainvalvontaviranomaisten, sähköisen viestintäteollisuuden ja tietosuoja-
      asiantuntijoiden edustajat ovat käsitelleet liikennetietojen säilyttämistä jo vuodesta
      2001 tietoverkkorikollisuutta käsittelevässä foorumissa (Cybercrime Forum).
      Kesäkuun 14. päivänä 2004 järjestettiin järjestäytyneen rikollisuuden torjuntaa
      käsittelevän eurooppalaisen foorumin puitteissa tilapäinen pyöreän pöydän kokous,
      johon osallistui lainvalvontaviranomaisten, teollisuuden ja tietosuoja-alan edustajia.
      Tietoyhteiskunnan pääosasto (INFSO) sekä oikeus-, vapaus- ja turvallisuusasioiden
      pääosasto (JLS) esittivät yhdessä 30. heinäkuuta 2004 teletunnistetietojen
      säilyttämistä käsittelevän neuvotteluasiakirjan 21. syyskuuta 2004 pidettyä avointa
      seminaaria varten. Yhteisestä neuvotteluasiakirjasta saatiin kommentteja useilta
      tahoilta, varsinkin teollisuudelta ja kansalaisoikeusjärjestöiltä. Komissio sai lisää
      palautetta 21. syyskuuta järjestetyn avoimen seminaarin yhteydessä.
      Valmistellessaan tätä ehdotusta komissio on myös hyödyntänyt aiheesta laajalti
      muun muassa Euroopan parlamentissa käytyjä julkisia keskusteluja.
      Yhteenveto vastauksista ja siitä, miten ne on otettu huomioon
      Kuulemismenettely vahvisti sen, että liikennetietojen säilyttäminen on
      lainvalvontaviranomaisille tärkeä väline rikosten ja terrorismin ehkäisemisessä ja
      torjunnassa. Lainvalvontaviranomaiset totesivat, että heidän tarkoituksiaan varten
      säilytysaikojen pitäisi olla riittävän pitkät ja olisi säilytettävä riittävän paljon tietoja.
      Erityisesti silloin, kun vakavien rikosten tutkinnat ovat mutkikkaita ja voivat kestää
      useita vuosia, tarvitaan säännönmukaisesti vanhempia liikennetietoja. Viranomaiset
      antoivat esimerkkejä useista tapauksista, joissa nämä tiedot olivat osoittautuneet
      rikostutkinnan kannalta olennaisiksi. Useimmiten kyse oli pommi-iskuista tai
      murhista.
      Televiestintäalan ja internet-teollisuuden Eurooppaa edustavien organisaatioiden
      sekä yksittäisten sähköistä viestintää harjoittavien yritysten edustajat totesivat, että
      vaikka ne halusivat tehdä yhteistyötä lainvalvontaviranomaisten kanssa ja olivat niin
      tehneetkin, pitkät säilytysajat aiheuttaisivat huomattavia kustannuksia, ja että tietojen
      säilyttäminen oli riittävää. Ne pyysivät kuitenkin korkeintaan kuuden kuukauden
      pituisia säilytysaikoja, koska suurin osa lainvalvontaviranomaisten pyytämistä
      tiedoista ei ole tätä vanhempia, sekä menettelyä, jolla niille korvattaisiin aiheutuneet
      ylimääräiset kustannukset.
      Tietosuojaviranomaisten ja kansalaisoikeusjärjestöjen edustajat puolestaan totesivat,
      että tietojen säilyttäminen on kajoamista kansalaisten yksityiselämään, minkä vuoksi
      säilytysajat olisi pidettävä mahdollisimman lyhyinä. He kysyivät yleisellä tasolla,
      voidaanko kuutta kuukautta pidempiä säilytysaikoja pitää oikeasuhteisina. He myös
      ilmaisivat huolensa säilytyksen tarkoituksesta ja tavoitteista, jotka olisi määriteltävä
      selkeästi.
FI                                            4                                                     FI
 ---pagebreak---    Tässä ehdotuksessa on valittu tasapuolinen lähestymistapa, joka perustuu oheiseen
   vaikutusten arviointiin. Yhden vuoden säilytysaika matkapuhelinten ja kiinteiden
   puhelinlinjojen liikennetiedoille ja kuuden kuukauden säilytysaika Internetin
   käyttöön liittyville liikennetiedoille kattavat lainvalvontaviranomaisten tärkeimmät
   tarpeet mutta rajoittavat samalla säilyttämisestä teollisuudelle aiheutuvia
   kustannuksia ja kansalaisten yksityiselämään puuttumista. Kuuden kuukauden
   säilytysaika kaikille tiedoille olisi ollut liian lyhyt, vaikka suuri osa
   lainvalvontaviranomaisten pyynnöistä koskee alle kuusi kuukautta vanhoja tietoja,
   sillä tietoja pyydetään yleensä silloin, kun on kyse kaikkein vakavimmista rikoksista,
   kuten terrorismista, järjestäytyneestä rikollisuudesta tai murhista.
   • Asiantuntijalausunnot
   Ulkopuolisia asiantuntijoita ei tarvittu.
   • Vaikutusten arviointi
   Useita vaihtoehtoja on harkittu. Vuonna 2002 neuvosto nimenomaan vaati
   keskustelua jäsenvaltioiden ja EU:n tasolla, jotta liikennetietojen säilyttämiskysymys
   olisi saatu ratkaistua tyydyttävästi niin siltä kannalta, että saadaan tehokkaat välineet
   rikosten torjuntaa, tutkintaa, selvittämistä ja syyteharkintaa varten, kuin siltä
   kannalta, että suojataan luonnollisten henkilöiden perusoikeuksia ja -vapauksia ja
   erityisesti heidän oikeuttaan yksityisyyteen, tietosuojaan ja viestintäsalaisuuteen.
   Vaikka asiasta on järjestetty julkinen kuuleminen ja käyty laajaa keskustelua, myös
   Euroopan parlamentissa, yhteisiä ratkaisuja ei ole löydetty.
   Aloiteoikeuden käyttämättä jättäminen tarkoittaisi, että nykyiset kirjavat tietojen
   säilytyskäytännöt jäisivät voimaan. On päätetty olla käyttämättä määräyksiä, jotka
   eivät ole oikeudellisesti sitovia, koska niiden oikeusvarmuus ei ole riittävä.
   Kolmanteen pilariin perustuva aloite tietojen säilyttämisvelvollisuuksista hylättiin,
   koska se ei olisi ollut yhteensopiva voimassa olevan yhteisön lainsäädännön kanssa.
   Myös Eurooppa-neuvosto vaati nimenomaan lainsäädäntötoimia julkilausumassaan
   terrorismin torjunnasta.
   Ehdotus direktiiviksi on vaihtoehto, jolla päästään sisämarkkinoilla tarvittavaan
   sääntöjen yhdenmukaisuuteen. Verrattuna asetukseen direktiivin täytäntöönpano
   jättää jäsenvaltioille liikkumavaraa arkaluonteisilla aloilla. Asetus olisi ollut liian
   tiukka, kun otetaan huomioon erityisesti eri operaattoreiden eri maissa käyttämät
   erilaiset tekniset rakenteet. Direktiivillä jätetään jäsenvaltioille riittävästi
   liikkumavaraa mukautua kansallisiin rajoituksiin. Nykyinen tilanne, jossa erilaiset
   kansalliset säännökset estävät palvelujen vapaan tarjoamisen, ei ole enää
   puolustettavissa. Myös 22. maaliskuuta 2005 annettu komission sisäinen
   valmisteluasiakirja SEC (2005) 420 tukee direktiivin valintaa oikeudelliseksi
   välineeksi tällä alalla ja EY:n perustamissopimuksen 95 artiklaa sen
   oikeusperustaksi. Komissio on suorittanut vaikutustenarvioinnin, jota koskeva
   raportti                                   on                                 saatavissa
   http://europa.eu.int/comm/dgs/justice_home/evaluation/dg_coordination_evaluation_
   annexe_en.htm.
FI                                         5                                                 FI
 ---pagebreak---    3. EHDOTUKSEN OIKEUDELLISET NÄKÖKOHDAT
      • Tiivistelmä ehdotetuista toimista
      Ehdotetulla direktiivillä on tarkoitus yhdenmukaistaa yleisesti saatavilla olevien
      sähköisten viestintäpalvelujen tai yleisten viestintäverkkojen tarjoajien velvollisuudet
      säilyttää määrätyt liikennetiedot, jotta ne voidaan toimittaa jäsenvaltioiden
      toimivaltaisille viranomaisille vakavien rikosten, kuten terrorismin ja järjestäytyneen
      rikollisuuden torjuntaa, tutkintaa, selvittämistä ja syyteharkintaa varten. 310
      • Oikeusperusta
      EY:n perustamissopimuksen 95 artikla.
      • Toissijaisuusperiaate
      Toissijaisuusperiaatetta noudatetaan, koska ehdotus ei kuulu yhteisön yksinomaiseen
      toimivaltaan.
      Jäsenvaltiot eivät voi riittävällä tavalla saavuttaa ehdotuksen tavoitteita seuraavista
      syistä:
      Jäsenvaltiot eivät pysty itse yhdenmukaistamaan liikennetietojen säilyttämisaikoja.
      Eurooppa-neuvoston vaatimalla EU:n toiminnalla varmistetaan, että liikennetiedot
      säilytetään koko Euroopan unionissa ja voidaan toimittaa lainvalvontaviranomaisten
      käyttöön.
      Lainvalvontaviranomaisten tutkimusten tehokkuus riippuu suuresti kansainvälisestä
      yhteistyöstä, ja liikennetietojen säilyttämisjärjestelmien yhdenmukaistaminen on
      paras suorittaa koko Euroopan laajuisesti, koska erilaisilla kansallisilla valinnoilla on
      haitallisia    vaikutuksia     sähköisen     viestinnän     markkinoihin.       Sähköisten
      viestintäpalvelujen tarjoajille voidaan kustannusten korvaamisen periaatteen ansiosta
      luoda samanlaiset toimintaolosuhteet sisämarkkinoilla.
      Ehdotuksen tavoitteet saavutetaan paremmin yhteisön toimilla seuraavista syistä:
      Ehdotuksen tavoitteet saavutetaan paremmin EU:n toimilla, koska näin varmistetaan
      liikennetietojen säilyttäminen koko Euroopan unionissa ja se, että ne voidaan
      toimittaa lainvalvontaviranomaisten käyttöön samoin edellytyksin. Tästä on etua
      myös sähköiselle viestintäteollisuudelle, erityisesti useissa jäsenvaltioissa palveluja
      tarjoaville yrityksille, koska ne voivat yhtenäistää tekniikkansa. 325
      Osoituksena siitä, että unioni voi saavuttaa tavoitteen paremmin, on
      lainvalvontaviranomaisten tehokkuus rikollisuuden ja terrorismin ehkäisemisessä ja
      torjunnassa, erityisesti silloin kun on kyse järjestäytyneestä rikollisuudesta ja
      terrorismista, jotka ovat usein luonteeltaan valtioiden rajat ylittäviä. 327
      Ehdotuksessa rajoitutaan siihen, mitä jäsenvaltiot eivät voi tyydyttävästi saavuttaa ja
      minkä unioni tekee paremmin, rajoittamalla direktiivin soveltamisala sähköisten
      viestintäpalvelujen tai yleisesti saatavilla olevien viestintäverkkojen tarjoajien
FI                                            6                                                  FI
 ---pagebreak---    säilyttämisvelvollisuuksiin. Ehdotuksessa jätetään jäsenvaltioiden päätettäväksi,
   millä edellytyksillä ja millä viranomaisilla tulisi olla oikeus käyttää säilytettyjä
   tietoja. Tietojensaanti ja -vaihto asianomaisten lainvalvontaviranomaisten kesken ei
   kuulu EY:n perustamissopimuksen soveltamisalaan.
   Tässä yhteydessä on syytä mainita, että komissio laatii parhaillaan Euroopan
   unionista tehdyn sopimuksen mukaisesti lainsäädäntöehdotuksia, jotka koskevat
   lainvalvontatoiminnan kannalta tärkeiden tietojen saatavuutta koskevaa periaatetta ja
   kolmannen pilarin mukaisen tietosuojaperiaatteen käyttöön ottamista. Olisi lisäksi
   huomattava, että oikeus käyttää tämän direktiivin perusteella säilytettyjä tietoja
   voidaan myöntää ainoastaan lainvalvontaan liittyviin tarkoituksiin, esimerkiksi
   sähköisten viestintäpalvelujen tarjoajat eivät saa käyttää säilytettyjä tietoja.
   Näin ollen ehdotus on toissijaisuusperiaatteen mukainen.
   • Suhteellisuusperiaate
   Ehdotus on suhteellisuusperiaatteen mukainen, koska sen vaikutus kansalaisiin ja
   teollisuuteen on rajattu mahdollisimman tarkoin. On syytä muistaa, että tämä
   direktiiviehdotus koskee ainoastaan sähköisten viestintäpalvelujen tarjoajien
   käsittelemiä liikennetietoja. Sähköisen viestinnän sisältö ei kuulu tämän direktiivin
   soveltamisalaan.
   Tärkeänä liikkeellepanevana voimana on ollut perusoikeuksien ja -vapauksien,
   erityisesti oikeuden elämään, kunnioittaminen sekä yksityisyyden loukkaamisen
   rajoittaminen mahdollisimman vähäiseksi, jotta kaikki asiaan liittyvät edut, kuten
   sosiaaliset ja taloudelliset sekä turvallisuuteen ja yksityisyyteen liittyvät edut,
   voitaisiin saattaa mahdollisimman hyvin tasapainoon.
   Tästä syystä direktiiviehdotuksessa on otettu huomioon oikeasuhteisuus, varsinkin
   ehdotetuissa säilytysajoissa, puhelin- ja Internet-tietojen erottamisessa toisistaan,
   säilytettävien tietoluokkien rajoittamisessa ja kustannusten korvausjärjestelmässä.
   Ehdotuksessa rajataan hyvin tarkoin, mihin tarkoituksiin säilytettyjä tietoja voidaan
   toimittaa     lainvalvontaviranomaisille.      Säilytettyihin      tietoihin   sovelletaan
   täysimääräisesti tietosuojalainsäädäntöä, ja vaikutuksia yksityishenkilöiden
   oikeuksiin ja talouden toimijoihin rajoitetaan valikoimalla, mitä liikennetietoja
   säilytetään. Lisäksi otetaan huomioon nykyiset liiketoimintatavat ja vähennetään
   huomattavasti säilytettävien tietojen määrää siten, että Internetin käytöstä johtuvien
   liikennetietojen säilytysaika on lyhyempi kuin tavanomaisten matkapuhelinten ja
   kiinteiden puhelinlinjojen liikennetietojen säilytysaika.
   Kansallisille hallituksille, talouden toimijoille ja kansalaisille aiheutuvaa taloudellista
   ja hallinnollista rasitusta on rajoitettu mahdollisimman vähäiseksi monin tavoin.
   Ensinnäkin direktiivillä pyritään yhdenmukaistamiseen, mikä tarkoittaa vaatimusten
   noudattamisesta sähköisten viestintäpalvelujen tai yleisten viestintäverkkojen
   tarjoajille aiheutuvien kustannusten pienenemistä. Toiseksi kustannukset on rajattu
   mahdollisimman vähäisiksi rajoittamalla tiukasti säilytysaikoja sekä säilytettäviä
   tietoja. Jäsenvaltioille kustannusten korvaamisesta aiheutuvia ylimääräisiä
   kustannuksia pidetään oikeasuhteisina (katso vaikutustenarviointi), kun otetaan
   huomioon toimenpiteen merkitys rikollisuuden ja terrorismin ehkäisemisessä ja
   torjunnassa.
FI                                         7                                                   FI
 ---pagebreak---       Mainittakoon, että tässä direktiivissä ei ennakoida sitä, voivatko jäsenvaltiot vaatia
      erityisiä tietojen säilyttämistoimenpiteitä esimerkiksi silloin, kun epäilty tai
      rikollisjärjestö on jo tunnistettu, tai erityistapauksissa kuten terrori-iskujen jälkeen.
      • Säädöstyyppi
      Ehdotettu säädös: direktiivi.
      Muut vaihtoehdot eivät soveltuisi seuraavista syistä:
      Kysymystä asianmukaisesta oikeusperustasta liikennetietojen säilyttämistä
      koskevalle ehdotukselle on käsitelty tuoreessa komission sisäisessä
      valmisteluasiakirjassa. Lyhyesti sanottuna asiakirjassa esitettiin, että liikennetietojen
      säilyttämistä koskevaa kysymystä on jo käsitelty aikaisemmissa säädöksissä, joiden
      oikeusperusta kuuluu ensimmäiseen pilariin, kuten edellä mainituissa direktiiveissä
      2002/58/EY ja 95/46/EY. Myöhemmin todetaan, että yhdenmukaistamista ei viety
      pidemmälle direktiivissä 2002/58/EY ainoastaan sen vuoksi, ettei säilytysajan
      pituudesta päästy poliittiseen yhteisymmärrykseen. Lopuksi todetaan, että tämän
      vuoksi liikennetietojen säilyttämistä käsittelevien, myöhemmin hyväksyttävien
      säädösten (toisin kuin lainvalvontaviranomaisten keskinäistä tietojenvaihtoa ja
      -saantia säätelevän säännöksen) oikeusperustan on niin ikään kuuluttava
      ensimmäiseen pilariin. Tämä perustelu noudattaa Euroopan unionista tehdyn
      sopimuksen 47 artiklaa, jossa säädellään Euroopan unionista tehdyn sopimuksen ja
      Euroopan yhteisön perustamissopimuksen keskinäisiä suhteita ja määrätään, että
      Euroopan unionista tehdyn sopimuksen nojalla hyväksytyt säädökset eivät vaikuta
      EY:n perustamissopimuksen nojalla hyväksyttyyn lainsäädäntökehykseen.
   4. VAIKUTUKSET TALOUSARVIOON
      Ehdotus ei vaikuta yhteisön talousarvioon.
   5. LISÄTIEDOT
      • Tarkastelu-/tarkistus-/raukeamislauseke
      Ehdotus sisältää tarkastelulausekkeen. Tarkoituksena on perustaa tietojen
      säilyttämistä käsittelevä foorumi avustamaan komissiota sille kuuluvassa
      tarkastelutehtävässä. Tällaisessa ryhmässä voisi olla sähköisen viestinnän teknisiä
      asiantuntijoita sekä lainvalvonta- ja tietosuojaviranomaisten edustajia.
      • Vastaavuustaulukko
      Jäsenvaltioiden on toimitettava komissiolle kirjallisina kansalliset säännökset, joilla
      direktiivi saatetaan osaksi kansallista lainsäädäntöä, sekä kyseisiä säännöksiä ja tätä
      direktiiviä koskeva vastaavuustaulukko.
FI                                              8                                               FI
 ---pagebreak---                                                            2005/0182 (COD)
                                                Ehdotus:
                 EUROOPAN PARLAMENTIN JA NEUVOSTON DIREKTIIVI
     yleisten sähköisten viestintäpalvelujen yhteydessä käsiteltävien tietojen säilyttämisestä
                               ja direktiivin 2002/58/EY muuttamisesta
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan yhteisön perustamissopimuksen ja erityisesti sen 95 artiklan,
   ottavat huomioon komission ehdotuksen1,
   ottavat huomioon Euroopan talous- ja sosiaalikomitean lausunnon2,
   ottavat huomioon alueiden komitean lausunnon3,
   noudattavat perustamissopimuksen 251 artiklassa määrättyä menettelyä,
   sekä katsovat seuraavaa:
   (1)     Yksilöiden suojelusta henkilötietojen käsittelyssä ja näiden tietojen vapaasta
           liikkuvuudesta annetussa Euroopan parlamentin ja neuvoston direktiivissä 95/46/EY4
           jäsenvaltiot velvoitetaan turvaamaan luonnollisten henkilöiden oikeudet ja vapaudet
           henkilötietojen käsittelyssä ja erityisesti heidän oikeutensa yksityisyyteen, jotta
           henkilötietojen vapaa liikkuvuus yhteisössä voidaan turvata.
   (2)     Direktiivissä 95/46/EY vahvistetut periaatteet on henkilötietojen käsittelystä ja
           yksityisyyden suojasta sähköisen viestinnän alalla annetulla Euroopan parlamentin ja
           neuvoston direktiivillä 2002/58/EY5 muunnettu sähköisen viestinnän alaa koskeviksi
           erityissäännöiksi.
   (3)     Direktiivin 2002/58/EY 5, 6 ja 9 artiklassa annetaan säännöt, joiden mukaisesti
           verkko-operaattorien          ja  palveluntarjoajien   on      käsiteltävä    sähköisten
           viestintäpalvelujen käytöstä johtuvia liikenne- ja paikkatietoja. Kyseiset tiedot on
           poistettava tai tehtävä nimettömiksi, kun niitä ei enää tarvita viestinnän välittämiseen,
           lukuun ottamatta laskutusta tai yhteenliittämismaksuja varten tarvittavia tietoja; eräitä
           tietoja voidaan käyttää myös markkinointitarkoituksiin ja lisäarvopalvelujen
           tarjoamiseen asiakkaan suostumuksella.
   1        EUVL C […], […], s. […].
   2        EUVL C […], […], s. […].
   3        EUVL C […], […], s. […].
   4        EYVL 281, 23.11.1995, s. 31.
   5        EYVL 201, 30.7.2002, s. 37.
FI                                                  9                                                FI
 ---pagebreak---    (4)  Direktiivin 2002/58/EY 15 artiklan 1 kohdassa säädetään, millaisin ehdoin jäsenvaltiot
        voivat rajoittaa direktiivin 5 ja 6 artiklassa, 8 artiklan 1, 2, 3 ja 4 kohdassa sekä
        9 artiklassa säädettyjen oikeuksien ja velvollisuuksien soveltamisalaa. Rajoitusten on
        demokraattisessa yhteiskunnassa oltava välttämättömiä, asianmukaisia ja
        oikeasuhteisia tiettyihin yleiseen järjestykseen liittyviin syihin nähden, kuten
        kansallisen turvallisuuden (valtion turvallisuus) sekä puolustuksen, yleisen
        turvallisuuden tai rikosten tai sähköisen viestintäjärjestelmän luvattoman käytön
        torjunnan, tutkinnan, selvittämisen ja syyteharkinnan varmistamiseksi.
   (5)  Useissa jäsenvaltioissa on annettu lainsäädäntöä, jonka mukaan palvelujen tarjoajien
        on säilytettävä tietoja rikollisuuden ja rikosten torjuntaa, tutkintaa, selvittämistä ja
        syyteharkintaa varten. Kansallisissa lainsäädännöissä on huomattavia eroja.
   (6)  Tietojen säilyttämistä rikosten torjuntaa, tutkintaa, selvittämistä ja syyteharkintaa
        varten koskevien kansallisten lakien ja teknisten määräysten keskinäiset erot
        aiheuttavat esteitä sähköisen viestinnän sisämarkkinoille. Palvelujen tarjoajille
        asetetaan eri maissa erilaisia vaatimuksia, jotka koskevat sekä säilytettäviä
        liikennetietotyyppejä että säilyttämisen edellytyksiä ja säilytysaikoja.
   (7)  Syyskuun 20 päivänä 2001 kokoontuneen oikeus- ja sisäasioiden neuvoston
        päätelmissä kehotetaan varmistamaan, että lainvalvontaviranomaisilla on mahdollisuus
        tutkia rikoksia, joissa on käytetty sähköistä viestintää, sekä ryhtymään
        lainsäädännöllisiin toimiin tällaisten rikosten tekijöitä vastaan, varmistaen samalla
        tasapaino henkilötietojen suojan ja lainvalvontaviranomaisten rikostutkinnassa
        tarvitsemien tietojen saantitarpeen välillä.
   (8)  Joulukuun 19 päivänä 2002 kokoontuneen oikeus- ja sisäasioiden neuvoston
        päätelmissä korostetaan, että sähköisen viestinnän tarjoamien mahdollisuuksien
        huomattavan lisääntymisen johdosta sähköisen viestinnän käyttöön liittyvät tiedot ovat
        erityisen tärkeä ja näin myös hyödyllinen väline rikollisuuden ja rikosten, varsinkin
        järjestäytyneen rikollisuuden, torjunnassa, tutkinnassa, selvittämisessä ja
        syyteharkinnassa.
   (9)  Eurooppa-neuvoston 25 päivänä maaliskuuta 2004 antamassa julkilausumassa
        terrorismin torjunnasta neuvostoa kehotettiin tarkastelemaan toimenpiteitä, joiden
        avulla palvelujen tarjoajille laaditaan viestintäliikennetietojen säilyttämistä koskevat
        säännöt.
   (10) Neuvoston ylimääräisessä istunnossa 13 päivänä heinäkuuta 2005 hyväksytyssä
        julistuksessa korostetaan, että sähköisen viestinnän liikennetietojen säilyttämistä
        koskevia toimenpiteitä on toteutettava mahdollisimman pian.
   (11) Kun otetaan huomioon liikennetietojen merkitys vakavien rikosten, kuten terrorismin
        ja järjestäytyneen rikollisuuden torjunnassa, tutkinnassa, selvittämisessä ja
        syyteharkinnassa, minkä eri tutkimukset ja useiden jäsenvaltioiden käytännön
        kokemus ovat osoittaneet, on syytä varmistaa, että yleisten sähköisten
        viestintäpalvelujen tai yleisen viestintäverkon tarjoamisen yhteydessä sähköisten
        viestintäpalvelujen tarjoajien käsittelemiä tietoja on säilytettävä tietty aika.
   (12) Säilytettävät tietoluokat ilmentävät asianmukaista tasapainoa asiaan liittyvien
        vakavien rikosten torjuntaa, tutkintaa, selvittämistä ja syyteharkintaa koskevien etujen
FI                                              10                                               FI
 ---pagebreak---         sekä tietojen säilyttämisestä johtuvan yksityisyyden loukkaamisen välillä. Sovellettava
        säilytysaika on yksi vuosi tai kuusi kuukautta, kun on kyse yksinomaan Internet-
        protokollaa käyttämällä tapahtuneeseen sähköiseen viestintään liittyvistä tiedoista;
        näillä säilytysajoilla varmistetaan kohtuullinen tasapaino kaikkien asiaan liittyvien
        etujen välille.
   (13) Tietojen säilyttäminen aiheuttaa sähköisten viestintäpalvelujen tarjoajille merkittäviä
        ylimääräisiä kustannuksia, mutta siitä on etua koko yhteiskunnan yleiselle
        turvallisuudelle, joten on suotavaa säätää, että jäsenvaltiot korvaavat tämän direktiivin
        seurauksena sähköisten viestintäpalvelujen tarjoajille asetettujen velvollisuuksien
        noudattamisesta niille aiheutuvat todistettavissa olevat ylimääräiset kustannukset.
   (14) Sähköiseen viestintään liittyvät tekniikat kehittyvät nopeasti ja toimivaltaisten
        viranomaisten perustellut vaatimukset voivat muuttua. Komissio aikoo perustaa näissä
        asioissa neuvoja antavan foorumin, joka muodostuu lainvalvontaviranomaisten,
        sähköisen viestintäteollisuudenalan liittojen ja tietosuojaviranomaisten edustajista.
   (15) On syytä muistaa, että direktiiviä 95/46/EY6 ja direktiiviä 2002/58/EY7 sovelletaan
        täysimääräisesti tämän direktiivin nojalla säilytettäviin tietoihin. Direktiivin 95/46/EY
        30 artiklan 1 kohdan c alakohdassa edellytetään, että komissio kuulee näissä asioissa
        kyseisen direktiivin 29 artiklassa mainittua tietosuojatyöryhmää.
   (16) On olennaisen tärkeää, että jäsenvaltiot toteuttavat lainsäädäntötoimia sen
        varmistamiseksi, että tämän direktiivin nojalla säilytetyt tiedot toimitetaan yksinomaan
        kansallisen lainsäädännön mukaan toimivaltaisille kansallisille viranomaisille asiaan
        liittyvien henkilöiden perusoikeuksia täysimääräisesti kunnioittaen. Nämä
        lainsäädäntötoimet        käsittävät    asianmukaiset    edellytykset,    rajoitukset     ja
        suojamääräykset, joilla varmistetaan, että säilytettyjen tietojen toimittamisessa
        noudatetaan muun muassa ihmisoikeuksien ja perusvapauksien suojaamiseksi tehdyssä
        eurooppalaisessa yleissopimuksessa taattuja perusoikeuksia.
   (17) Tämän direktiivin täytäntöönpanemiseksi tarvittavista toimenpiteistä olisi päätettävä
        menettelystä komissiolle siirrettyä täytäntöönpanovaltaa käytettäessä 28 päivänä
        kesäkuuta 1999 tehdyn neuvoston päätöksen 1999/468/EY8 mukaisesti.
   (18) Toteuttavan toiminnan tavoitteita, jotka ovat yhdenmukaistaa palvelujen tarjoajien
        velvollisuudet säilyttää määrätyt tiedot ja varmistaa, että kyseiset tiedot ovat
        käytettävissä vakavien rikosten, kuten terrorismin ja järjestäytyneen rikollisuuden
        torjuntaa, tutkintaa, selvittämistä ja syyteharkintaa varten, ei voida riittävällä tavalla
        saavuttaa jäsenvaltioiden toimin, vaan ne voidaan toiminnan laajuuden ja vaikutusten
        takia saavuttaa paremmin yhteisön tasolla. Tästä syystä yhteisö voi toteuttaa
        toimenpiteitä perustamissopimuksen 5 artiklassa vahvistetun toissijaisuusperiaatteen
        mukaisesti. Mainitussa artiklassa vahvistetun suhteellisuusperiaatteen mukaisesti tässä
        direktiivissä ei ylitetä sitä, mikä on tarpeen näiden tavoitteiden saavuttamiseksi.
   (19) Tässä direktiivissä kunnioitetaan perusoikeuksia ja noudatetaan erityisesti Euroopan
        unionin perusoikeuskirjassa tunnustettuja periaatteita. Tällä direktiivillä ja direktiivillä
   6
        EYVL 281, 23.11.1995, s. 31.
   7
        EYVL 201, 30.7.2002, s. 37.
   8
        EYVL 184, 17.7.1999, s. 23.
FI                                                11                                                 FI
 ---pagebreak---         2002/58/EY pyritään varmistamaan kansalaisten yksityisyyden ja viestien
        täysimääräinen kunnioittaminen sekä henkilötietojen suoja (perusoikeuskirjan 7 ja
        8 artikla),
   OVAT ANTANEET TÄMÄN DIREKTIIVIN:
                                                1 artikla
                                       Kohde ja soveltamisala
   1.     Tämän direktiivin tavoitteena on yhdenmukaistaa jäsenvaltioiden säännökset, jotka
          koskevat yleisesti saatavilla olevien sähköisten viestintäpalvelujen tai yleisen
          viestintäverkon tarjoajien eräiden tietojen käsittelyyn ja säilyttämiseen liittyviä
          velvollisuuksia, sen varmistamiseksi, että kyseisiä tietoja voidaan käyttää vakavien
          rikosten, kuten terrorismin ja järjestäytyneen rikollisuuden torjuntaa, tutkintaa,
          selvittämistä ja syyteharkintaa varten.
   2.     Tätä direktiiviä sovelletaan sekä luonnollisiin ja oikeushenkilöihin että tilaajan tai
          rekisteröityneen käyttäjän tunnistamiseksi tarvittaviin tietoihin. Direktiiviä ei
          sovelleta sähköisen viestinnän sisältöön eikä sähköistä viestintäverkkoa käyttämällä
          haettuihin tietoihin.
                                                2 artikla
                                              Määritelmät
   1.     Tässä direktiivissä sovelletaan direktiivissä 95/46/EY, direktiivissä 2002/21/EY9 ja
          direktiivissä 2002/58/EY annettuja määritelmiä.
   2.     Tässä direktiivissä tarkoitetaan
          a)     ’tiedoilla’ liikennetietoja ja paikkatietoja sekä tarvittaessa tilaajan tai käyttäjän
          tunnistamiseksi tarvittavia tietoja.
          b)     ’käyttäjällä’ oikeushenkilöitä tai luonnollisia henkilöitä, jotka käyttävät
          yleisesti saatavilla olevaa sähköistä viestintäpalvelua yksityis- tai liikeasioihin
          olematta välttämättä tämän palvelun tilaajia.
   .
                                                3 artikla
                                   Tietojen säilyttämisvelvollisuus
   1.     Poiketen siitä, mitä neuvoston direktiivin 2002/58/EY 5, 6 ja 9 artiklassa säädetään,
          jäsenvaltioiden on toteutettava toimenpiteitä sen varmistamiseksi, että yleisesti
          saatavilla olevien sähköisten viestintäpalvelujen tai yleisten viestintäverkkojen
          tarjoajien toimivaltansa puitteissa viestintäpalveluja toimittaessaan tuottamat tai
          käsittelemät tiedot säilytetään tämän direktiivin säännösten mukaisesti.
   9
        EYVL 108, 24.4.2002, s. 33.
FI                                                 12                                                  FI
 ---pagebreak---    2.        Jäsenvaltioiden on toteutettava toimenpiteitä sen varmistamiseksi, että tämän
             direktiivin nojalla säilytetyt tiedot toimitetaan yksinomaan erityistapauksissa
             kansallisen lainsäädännön mukaan toimivaltaisille kansallisille viranomaisille
             vakavien rikosten, kuten terrorismin ja järjestäytyneen rikollisuuden torjuntaa,
             tutkintaa, selvittämistä ja syyteharkintaa varten.
                                                  4 artikla
                                          Säilytettävät tietoluokat
   Jäsenvaltioiden on varmistettava, että tämän direktiivin nojalla säilytetään seuraavat
   tietoluokat:
           (a)      viestinnän lähteen jäljittämiseksi ja tunnistamiseksi tarvittavat tiedot
           (b)      viestinnän kohteen jäljittämiseksi ja tunnistamiseksi tarvittavat tiedot
           (c)      viestinnän päivämäärän, kellonajan ja keston määrittämiseen tarvittavat tiedot
           (d)      viestintätyypin tunnistamiseksi tarvittavat tiedot
           (e)      viestintävälineen tai oletetun viestintävälineen tunnistamiseksi tarvittavat tiedot
           (f)      matkaviestintälaitteen sijainnin tunnistamiseksi tarvittavat tiedot.
   Edellä mainittujen tietoluokkien mukaisesti säilytettävät tietotyypit määritellään liitteessä.
                                                  5 artikla
                                           Liitteen tarkistaminen
   Liitettä tarkistetaan säännöllisesti 6 artiklan 2 kohdassa tarkoitettua menettelyä noudattaen.
                                                  6 artikla
                                                  Komitea
   1.        Komissiota avustaa komitea, joka koostuu jäsenvaltioiden edustajista ja jonka
             puheenjohtajana toimii komission edustaja.
   2.        Jos tähän kohtaan viitataan, sovelletaan päätöksen 1999/468/EY 5 ja 7 artiklassa
             säädettyä menettelyä, ottaen huomioon mainitun päätöksen 8 artiklan säännökset.
   3.        Päätöksen 1999/468/EY 5 artiklan 6 kohdassa tarkoitettu määräaika vahvistetaan
             kolmeksi kuukaudeksi.
                                                  7 artikla
                                                 Säilytysaika
   Jäsenvaltioiden on varmistettava, että 4 artiklassa tarkoitetut tietoluokat säilytetään vähintään
   yhden vuoden ajan viestinnän päivämäärästä, lukuun ottamatta yksinomaan ja pääasiallisesti
FI                                                    13                                                FI
 ---pagebreak---    Internet-protokollaa käyttämällä tapahtuneeseen sähköiseen viestintään liittyviä tietoja, jotka
   on säilytettävä kuuden kuukauden ajan.
                                                  8 artikla
                         Säilytettyjen tietojen varastointia koskevat vaatimukset
   Jäsenvaltioiden on varmistettava, että tämän direktiivin nojalla säilytettävät tiedot ja kyseisiin
   tietoihin liittyvät muut tarpeelliset tiedot säilytetään sellaisella tavalla, että ne voidaan
   toimittaa pyynnöstä toimivaltaisille viranomaisille ilman tarpeetonta viivästystä.
                                                  9 artikla
                                                 Tilastointi
   Jäsenvaltioiden on varmistettava, että Euroopan komissiolle toimitetaan vuosittain tilastot
   yleisten sähköisten viestintäpalvelujen yhteydessä käsiteltävien tietojen säilyttämisestä.
   Kyseisten tilastojen on sisällettävä:
   – tapaukset, joissa tietoja on toimitettu toimivaltaisille viranomaisille sovellettavan
       kansallisen lainsäädännön mukaisesti,
   – ajanjakso, joka kului tietojen tallentamispäivästä              päivään,   jona  toimivaltainen
       viranomainen pyysi tietojen toimittamista,
   – tapaukset, joissa tietopyyntöä ei voitu täyttää.
   Tällaisiin tilastoihin ei sisällytetä henkilötietoja.
                                                  10 artikla
                                               Kustannukset
   Jäsenvaltioiden on varmistettava, että yleisesti saatavilla olevien sähköisten
   viestintäpalvelujen ja yleisten viestintäverkkojen tarjoajille korvataan niille tällä direktiivillä
   säädettyjen velvollisuuksien noudattamisesta aiheutuneet todistettavissa olevat ylimääräiset
   kustannukset.
                                                  11 artikla
                                   Direktiivin 2002/58/EY muuttaminen
   Lisätään direktiivin 2002/58/EY 15 artiklaan seuraava 1a kohta:
   ”1a. Edellä olevaa 1 kohtaa ei sovelleta direktiivistä 2005/../EY* johtuviin velvollisuuksiin,
   jotka liittyvät tietojen säilyttämiseen vakavien rikosten, kuten terrorismin ja järjestäytyneen
   rikollisuuden torjuntaa, tutkintaa, selvittämistä ja syyteharkintaa varten. *EUVL L …………”
FI                                                   14                                                FI
 ---pagebreak---                                                 12 artikla
                                                Arviointi
   1.       Komissio toimittaa Euroopan parlamentille ja neuvostolle viimeistään kolmen
            vuoden kuluttua 13 artiklan 1 kohdassa tarkoitetusta päivästä arvioinnin tämän
            direktiivin soveltamisesta ja sen vaikutuksista talouden toimijoihin ja kuluttajiin.
            Arvioinnissa otetaan huomioon komissiolle 9 artiklan mukaisesti toimitetut
            tilastotiedot, jotta voitaisiin määrittää, onko tarpeen muuttaa tämän direktiivin
            säännöksiä, erityisesti mitä tulee 7 artiklassa mainittuun säilytysaikaan.
   2.       Tätä varten komissio tutkii kaikki jäsenvaltioiden tai direktiivin 95/46/EY
            29 artiklalla perustetun tietosuojatyöryhmän sille toimittamat huomautukset.
                                                13 artikla
                             Saattaminen osaksi kansallista lainsäädäntöä
   1.       Jäsenvaltioiden on saatettava tämän direktiivin noudattamisen edellyttämät lait,
            asetukset ja hallinnolliset määräykset voimaan [viimeistään 15 kuukautta tämän
            direktiivin antamisen jälkeen]. Niiden on viipymättä toimitettava komissiolle
            kirjallisina nämä säännökset sekä kyseisiä säännöksiä ja tätä direktiiviä koskeva
            vastaavuustaulukko.
            Näissä jäsenvaltioiden antamissa säädöksissä on viitattava tähän direktiiviin tai niihin
            on liitettävä tällainen viittaus, kun ne virallisesti julkaistaan. Jäsenvaltioiden on
            säädettävä siitä, miten viittaukset tehdään.
   2.       Jäsenvaltioiden on toimitettava tässä direktiivissä tarkoitetuista kysymyksistä
            antamansa keskeiset kansalliset säännökset kirjallisina komissiolle.
                                                14 artikla
                                              Voimaantulo
   Tämä direktiivi tulee voimaan kahdentenakymmenentenä päivänä sen jälkeen, kun se on
   julkaistu Euroopan unionin virallisessa lehdessä.
                                                15 artikla
                                                 Osoitus
   Tämä direktiivi on osoitettu kaikille jäsenvaltioille.
   Tehty Brysselissä
   Euroopan parlamentin puolesta                  Neuvoston puolesta
   Puhemies                                       Puheenjohtaja
FI                                                 15                                                FI
 ---pagebreak---                                                  Liite
   Tämän direktiivin 4 artiklassa mainittujen tietoluokkien mukaisesti säilytettävät tietotyypit:
   a)     Viestinnän lähteen jäljittämiseksi ja tunnistamiseksi tarvittavat tiedot:
          (1)     Kiinteässä puhelinverkossa tapahtuvan puhelintoiminnan osalta:
                  (a)      Puhelinnumero, josta on soitettu.
                  (b)      Tilaajan tai rekisteröidyn käyttäjän nimi ja osoite.
          (2)     Matkaviestintäverkoissa tapahtuvan puhelintoiminnan osalta:
                  (a)      Puhelinnumero, josta on soitettu.
                  (b)      Tilaajan tai rekisteröidyn käyttäjän nimi ja osoite.
          (3)     Internet-yhteyden, Internet-sähköpostin ja Internet-puhelimen osalta:
                  (a)      Internet-palvelun tarjoajan liittymälle osoittama dynaaminen tai
                           staattinen Internet-protokollaosoite (IP-osoite).
                  (b)      Viestinnän lähteen käyttäjätunnus.
                  (c)      Yleiseen      puhelinverkkoon       saapuvalle     viestille  rekisteröity
                           yhteystunniste tai puhelinnumero.
                  (d)      Sen tilaajan tai rekisteröidyn käyttäjän nimi ja osoite, jonka nimiin IP-
                           osoite, yhteystunniste tai käyttäjätunnus oli rekisteröity silloin, kun
                           yhteys otettiin.
   b)     Viestinnän kohteen jäljittämiseksi ja tunnistamiseksi tarvittavat tiedot:
          (1)     Kiinteässä puhelinverkossa tapahtuvan puhelintoiminnan osalta:
                  (a)      Puhelinnumerot, joihin on soitettu.
                  (b)      Tilaajien tai rekisteröityjen käyttäjien nimet ja osoitteet.
          (2)     Matkaviestintäverkoissa tapahtuvan puhelintoiminnan osalta:
                  (a)      Puhelinnumerot, joihin on soitettu.
                  (b)      Tilaajien tai rekisteröityjen käyttäjien nimet ja osoitteet.
          (3)     Internet-yhteyden, Internet-sähköpostin ja Internet-puhelimen osalta:
                  (a)      Viestinnän aiottujen vastaanottajien yhteystunniste tai käyttäjätunnus.
                  (b)      Tilaajien tai rekisteröityjen käyttäjien, jotka ovat viestinnän aiottuja
                           vastaanottajia, nimet ja osoitteet.
FI                                                 16                                                 FI
 ---pagebreak---    c) Viestinnän päivämäärän, kellonajan ja keston määrittämiseen tarvittavat tiedot:
      (1)     Kiinteissä verkoissa ja matkaviestintäverkoissa tapahtuvan puhelintoiminnan
              osalta:
              (a)     Yhteyden alkamisen ja päättymisen päivämäärä ja kellonaika.
      (2)     Internet-yhteyden, Internet-sähköpostin ja Internet-puhelimen osalta:
              (a)     Internet-istuntojen alkamisen ja päättymisen päivämäärät ja kellonajat
                      määrätyllä aikavyöhykkeellä.
   d) Viestityypin tunnistamiseksi tarvittavat tiedot
      (1)     Kiinteässä puhelinverkossa tapahtuvan puhelintoiminnan osalta:
              (a)     Käytetty puhelinpalvelu, kuten äänipuhelu, neuvottelupuhelu, faksi ja
                      viestipalvelut.
      (2)     Matkaviestintäverkoissa tapahtuvan puhelintoiminnan osalta:
              (a)     Käytetty puhelinpalvelu, kuten äänipuhelu, neuvottelupuhelu,
                      tekstiviestipalvelu, EMS-palvelut (Enhanced Media Service) tai
                      multimediapalvelut.
   e) Viestintävälineen tai oletetun viestintävälineen tunnistamiseksi tarvittavat tiedot:
      (1)     Matkaviestintäverkoissa tapahtuvan puhelintoiminnan osalta:
              (a)     Soittajan ja vastaanottajan kansainvälinen matkaviestintilaajan tunnus
                      (IMSI-tunnus).
              (b)     Soittajan ja vastaanottajan kansainvälinen matkaviestimen laitetunnus
                      (IMEI-tunnus).
      (2)     Internet-yhteyden, Internet-sähköpostin ja Internet-puhelimen osalta:
              (a)     Modeemia käyttävien yhteyksien osalta puhelinnumero, josta on
                      soitettu.
              (b)     Digitaalinen liittymä (DSL-liittymä) tai muu viestinnän lähteen
                      loppupiste.
              (c)     MAC-osoite (Media Access Control) tai muu viestinnän lähteen
                      laitetunniste.
   f) Matkaviestintälaitteen sijainnin määrittämiseen tarvittavat tiedot:
      (1)     Sijaintitunniste (solun tunnistenumero) viestinnän alkaessa ja päättyessä.
      (2)     Tietojen kartoitus solun tunnistenumerojen ja niiden maantieteellisen
              sijainnin välillä viestinnän alkaessa ja päättyessä.
FI                                            17                                             FI